paragraph_text: Antropogeografija ili humanistička geografija je grana geografije koja se usredotočuje na sustavno proučavanje obrazaca i procesa koji oblikuju čovjekovu interakciju s okolinom, s posebnim naglaskom na uzroke i posljedice prostorne raspodjele ljudske aktivnosti na zemljinoj površini. Ona obuhvaća humanističke, političke, kulturne, društvene i ekonomske aspekte. Kako se antropogeografija ne usredotočuje na fizički krajolik Zemlje (vidi fizička geografija) teško je moguće razglabati o antropogeografiji bez spominjanja utjecaja fizičkog krajolika na kojem se izvode ljudske djelatnosti, a kao važna poveznica između njhi dvoje uzdiže se nova grana regionalne geografije.